Jambatan Raja Isteri Pengiran Anak Hajah Saleha

Jambatan Raja Isteri Pengiran Anak Hajah Saleha (disingkat sebagai Jambatan RIPAHS), biasanya dikenali sebagai Jambatan Sungai Kebun, ialah sebuah jambatan kabel penahan yang menghubungkan Pusat Bandar dan Kampung Sungai Kebun di Bandar Seri Begawan, Brunei. Ianya dinamakan dari KDYMM Raja Isteri Saleha, raja isteri (permaisuri) kepada Sultan Brunei semasa iaitu KDYMM Sultan Hassanal Bolkiah. Jambatan ini merupakan jambatan kabel penahan yang pertama di Brunei. Jambatan ini dibuka rasmi pada 14 Oktober 2017. Jambatan ini merupakan jabatan kabel penahan pilon tunggal yang kedua terpanjang di dunia.

Reka bentuk 
Jumlah panjang bagi jambatan ini ialah  dan rentangan utama ialah . Ia ialah jambatan kabel penahan dengan satu menara dengan ketinggian . Di puncak menara terdapat sebuah kubah Islam dengan diameter  dan mempunyai berat 9.5 tan. Menara tersebut telah menjadi struktur yang paling tinggi di Brunei. Jambatan ini juga dilaporkan sebagai jambatan kedua terpanjang di dunia bagi jenis kabel penahan yang mempunyai pilon tunggal. Pada jambatan tersebut terdapat jalan raya berkembar dengan persilangan bertingkat pada kedua-dua hujung jambatan, serta lorong pejalan kaki.

Di dasar menara terdapat sebuah pulau berbentuk bulan sabit dan padanya dibina sebuah bangunan kecil, yang dirancang untuk menjadi sebuah galeri.

Sejarah
Projek pembinaan jambatan ini merupakan salah satu projek Rancangan Kemajuan Negara Ke-10 (RKN10) di bawah Kementerian Pembangunan. Pembinaan bermula pada Jun 2013 dan majlis pecah tanah diadakan pada 16 Januari 2014, yang mana ia dirasmikan oleh DYTM Pengiran Muda Mahkota Al-Muhtadee Billah. Ia merupakan usaha sama antara syarikat Korea Selatan Daelim dan syarikat tempatan Swee, yang mengambil masa dalam tiga tahun dengan kos 139 juta Ringgit Brunei (AS$100 juta pada Oktober 2017).

Jambatan Raja Isteri Pengiran Anak Saleha mula dibuka secara percubaan untuk orang awam pada 2 Oktober 2017. Pada 14 hari bulan dalam bulan yang sama, ia akhirnya dirasmikan dalam majlis gilang-gemilang sebagai sebahagian daripada perayaan sambutan Jubli Emas KDYMM Sultan Hassanal Bolkiah menaiki takhta pada 5 Oktober 2017, dengan pameran bunga api oleh Howard & Sons, Hunan Dream Fireworks dan Liuyang Intently Fireworks, serta perarakan perahu dan kapal berhias.

Rujukan 

Raja Isteri Pengiran Anak Hajah Saleha